Arboretum

Arboretum (lat. arbor, "puu") eli puulajipuisto on yleisnimitys viheralueesta, johon on kerätty systemaattisesti tai satunnaisesti yleensä yhtä kasvisukua tai heimoa laajempi kokoelma puuvartisia kasveja. Arboretum voi olla hoidettu, jolloin se muistuttaa puutarhaa, tai se voi olla hoitamaton, luonnontilainen puisto. Arboretum voi olla yksityisen, yhteisön tai jonkin kaupallisen tahon omistama näyte- ja kasvitarha. Arboretumeihin liittyy kokeilu-, tutkimus- ja tiedotusluonne: puulajipuistossa halutaan kokeilla ja esitellä eri puolille maailmaan tehtyjen siemenkeruumatkojen ja kasvivaihtojen selviytymismahdollisuuksia. Toisaalta pienillä metsikköistutuksilla voidaan tutkia puulajien soveltumista metsänkasvatukseen ja -jalostukseen sekä opettaa ja tutkia puutarhan hoitoa. Edelleen puulajipuistoilla halutaan esitellä dendrologisesti kiinnostavaa lajistoa ja herättää laajempaa kiinnostusta kasvilajiston runsautta kohtaan. ==Suomen arboretumit== Ilmaston ja väestön jakautumisen seurauksena Suomen puulajipuistoista määrällisesti suurin osa sijaitsee Etelä-Suomessa. Suomessa on noin 30–40 merkittävää arboretumia. Suomessa menestyvät kasvit ovat tyypillisesti bioklimaattisesti Suomea muistuttavien alueiden yleensä luonnonvaraisia lajeja. Suomessa menestyviä puuvartisten kasvien kasvikantoja löytyy pääasiassa boreaaliselta vyöhykkeeltä ja sitä vastaavilta vuoristovyöhykkeiltä. Merkittävä osa lajeista on kotoisin Siperiasta, Pohjois-Amerikasta (esimerkiksi Brittiläinen Kolumbia ja Kalliovuorten alue) ja Itä-Aasiasta (Japanin pohjoisosat, Kiinan koillis- ja luoteisosat, Korea, Kuriilit, Sahalin ja Mantšuria). Toisaalta arboretumeiden paikallinen topografia ja mikroilmasto voivat tarjota edellytyksiä eksoottisempien kasvien menestymiseen esimerkiksi lehtimetsäalueelta. Euroopan eteläisimmistä osista tuodut lajit eivät Suomessa juurikaan menesty harvoja poikkeuksia lukuun ottamatta. Suuri osa Suomen arboretumeista on jonkin julkisen tahon kuten Metsäntutkimuslaitoksen, Metsähallituksen, yliopistojen tai maatalous- ja metsäoppilaitosten ympärille perustettuja tai niiden hallinnoimia puutarhoja ja puistoja. Toisaalta merkittävä osa Suomen arboretumeista on vanhoilla kartanoilla, joiden yhteyteen on perustettu laajoja dendrologisesti kiinnostavia istutusalueita. Suurimpaan osaa Suomen julkisista arboretumeista on vapaa pääsy, tai pääsymaksu on nimellinen sisältäen oppaan ja esittelyn alueen lajistosta. Osa arboretumeista, erityisesti yliopistojen hallinnoimat puistot, on varustettu nimikyltein ja opastauluin - osassa nimikyltit puuttuvat tai ovat vajaita. === Arboretumien lajistoa Suomessa === * Hopeapensaskasvit – Elaeagnaceae * Hortensiakasvit – Hydrangeaceae * Jalavakasvit – Ulmaceae * Jalopähkinäkasvit – Juglandaceae * Kanukkakasvit – Cornaceae * Koivukasvit – Betulaceae * Kuusamakasvit – Caprifoliaceae * Lehmuskasvit – Tiliaceae * Marjakuusikasvit – Taxaceae * Mäntykasvit – Pinaceae * Paatsamakasvit – Rhamnaceae * Pajukasvit – Salicaceae * Pyökkikasvit – Fagaceae * Ruusukasvit – Rosaceae * Sypressikasvit – Cupressaceae * Vaahterakasvit – Aceraceae * Öljypuukasvit – Oleaceae == Kuvia arboretumeista == Kuva:Maisema Anjan Puistosta copyright Anjan Puisto.JPG|Anjan Puisto, Mikkeli Kuva:arboretum.westonbirt.750pix.jpg|Westonbirtin Arboretum syysväreissä Englannissa. Kuva:Puutarha-kaisaniemi.jpg|Kaisaniemen puutarha Helsingissä Kuva:Mustila Arboretum.jpg|Mustilan arboretumin serbiankuusimetsää Elimäellä Kuva:San Francisco Botanical Garden cypresses.jpg|San Franciscon kasvitieteellinen puutarha. Kuva:Abney park cemetery 2.jpg|Arboretum Englannissa Kuva:Washington_Park_-_3.jpg|Washingtonin puiston arboretum Seattlessa Kuva:Dawesarboretumohio15.jpg|Dawes arboretum Ohiossa USA:ssa Kuva:Kultaranta.JPG|Kultaranta, Naantali. Kuva:Botanical garden Krakow (2006-05-13) 04.jpg|Kivikkopuutarha Krakovassa. Kuva:Träskändan kartano 2006-10-15 2.jpg|Träskändan kartano Espoossa ja arboretum Kuva:Viiki siperia.jpg|Helsinki, Viikin Arboretumin Siperiaa esittävä alue ==Ulkomaisia arboretumeita== ===Kasvitieteellisiä puutarhoja=== * Bergianska Trädgården (Tukholma)Bergianska.seVälkommen till Bergianska botaniska trädgården! * Göteborgin kasvitieteellinen puutarhaGöteborgs Botaniska Trädgård * Kööpenhaminan yliopiston kasvitieteellinen puutarhaBotanisk Have & Museum * Oslon yliopiston kasvitieteellinen puutarhaNaturhistorisk Museum * Tallinnan kasvitieteellinen puutarhaTallinna Botaanikaaed * Tarton kasvitieteellinen puutarhaTartu Ülikooli Botaanikaaed * Tromssan kasvitieteellinen puutarhaUniversitetsmuseet Tromsø * Padovan kasvitieteellinen puutarha * Uppsalan kasvitieteellinen puutarhaUppsala universitet ===Ulkomaisia arboretumeita=== * Arboretum Norr, Ruotsin maatalousyliopiston ylläpitämä arboretum UumajassaArboretum Norr * Hørsholmin arboretum (Tanska) Skov & Landskab * Narsarsuaqin arboretum (Grönlanti)Skov & Landskab Det grønlandske arboret. *Westonbirt Arboretum == Katso myös == *Kasvitieteellinen puutarha ==Lähteet== * ===Viitteet=== == Aiheesta muualla == * Wikibooks, arboretum * Puutarhamatkailuhakemisto , Puutarhaliitto * Suomen kasvitieteelliset puutarhat * Luonnonvarakeskus (Luke): Punkaharjun puulajipuisto * Luonnonvarakeskus (Luke): Antin arboretum Kukkolan tilalla *